কুমারঘাট

কুমারঘাট () ভারতের ত্রিপুরা রাজ্যের উত্তর ত্রিপুরা জেলার একটি নগর পঞ্চায়েত-শাসিত শহর।

জনসংখ্যার উপাত্ত
ভারতের ২০০১ সালের আদমশুমারি অনুসারে কুমারঘাট শহরের জনসংখ্যা হল ১১,৫৯১ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে কুমারঘাট এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

ধর্ম স্থান
কুমারঘাট শহরের মধ্যে উল্লেখযোগ্য ধর্ম স্থান গুলি হল: শ্রীশ্রী দেবাদিদেব শিব মন্দির, শ্রীশ্রী ভবতারিণী মন্দির, শ্রীশ্রী কালী মন্দির, শ্রী শ্রী ঠাকুরবাণীর থলা, শ্রীশ্রী বুদ্ধ মন্দির, শ্রীশ্রী রামকৃষ্ণ মিশন ইত্যাদি। কুমারঘাটে একটি মসজিদ আছে।

পরিবহণ 
কুমারঘাটে গণ-পরিবহন পরিষেবা দেয় রিক্সা, অটো ও ছোট গাড়ি। অটো ও ছোট গাড়ি কুমারঘাট শহরের পার্শ্ববর্তী গ্রামগুলিকে পরস্পরের সঙ্গে যুক্ত করেছে।

 তথ্যসূত্র 

বিষয়শ্রেণী:ত্রিপুরার শহর ও নগর
বিষয়শ্রেণী:উত্তর ত্রিপুরা জেলা